На основу члана 70. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017 и 95/2018), члана 70. став 10. Статута општине Гаџин Хан (,,Сл.лист града Ниша,, бр.10/2019), члана 12. Одлуке о буџету општине Гаџин Хан за 2019. годину (,,Службени лист града Ниша, број 112/2018) и предлога Службе за буџет, финансије и пореску администрацију број 400-87-295/19-IV/01 од 22.03.2019. године,

Општинско веће општине Гаџин Хан на седници одржаној 22. марта 2019. године, доноси

**Р Е Ш Е Њ Е**

**О УПОТРЕБИ СРЕДСТАВА СТАЛНЕ БУЏЕТСКЕ РЕЗЕРВЕ**

1. Из средстава утврђених Одлуком о буџету општине Гаџин Хан за 2019. годину (“Службени лист града Ниша” број 112/2018):

**Раздео 5**

**Програм 15 – Опште услуге локалне самоуправе**

**ПА 0010 – Средства резерве**

**Функција 130 - Опште услуге**

**Позиција 77.**

**Економска класификација 499000 - Средства резерве**

**ОДОБРАВАЈУ СЕ** средства у износу од **600.000,00** динара (шестстотинахиљададинара) Општинској управи општине Гаџин Хан за исплату дела средстава за накнаду штете настале услед елементарне непогоде од марта до јула 2018.године на стамбеним објектима.

1. Средства из тачке 1. овог предлога распоређују се у оквиру

**Раздео 5**

**Програм 15 – Опште услуге локалне самоуправе**

**Програмска класификација 0602-0001-Функционисање локалне самоуправе и градских општина**

**Функција 130 - Опште услуге**

**Позиција 70.**

**Економска класификација 484000 – Накнада штете за повреде или штету насталу услед елементарних непогода**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства сталне буџетске резерве користе се у складу са Законом о буџетском систему за финасирање расхода и издатака на име учешћа Републике Србије, односно локалне власти, у отклањању последица ванредних околности, као што су земљотрес, поплава, суша, пожар, клизишта, снежни наноси, град, животињске и биљне болести, еколошка катастрофа и друге елементарне непогоде, односно других ванредних догађаја, који могу да угрозе живот и здравље људи или проузрокују штету већих размера. Општинско веће општине Гаџин Хан је на седници одржаној дана 08.03.2018. године, под бројем 06-02-121/18-III, образовало Комисију за процену штета од елементарних непогода за 2018. годину на подручју општине Гаџин Хан и иста је донела Извештај о процени штете усвојен Решењем Општинског већа општине Гаџин Хан број 06-217-526/18-III од 05.11.2018. године на износ од 4.044.105,00 хиљада динара за накнаду штете због елементарних непогода (кише и града) од марта до јула 2018. године када је дошло до изливања бујичних потока који су узроковали појаве подземних вода и клизишта у општини Гаџин Хан, што је последица плављења парцела, стамбених, као и других објеката.На основу свега горе изложеног начелник општинске управе је поднео захтев Служби за буџет, финансије и пореску администрацију број 400-87-294/19-IV дана 22.03.2019. године и захтевао средства у износу од 600.000,00 динара и Служба је доставила предлог о употреби средстава сталне буџетске резерве на тај износ

Како би се извршила делимична санација тих објеката део средстава по Извештају комисије за процену штете од елементарних непогода се обезбеђује из сталне буџетске резерве.

Број: 06-400-155/19-III

У Гаџином Хану, 22.03.2019. године

ОПШТИНСКО ВЕЋЕ ОПШТИНЕ ГАЏИН ХАН

ПРЕДСЕДНИК ОПШТИНСКОГ ВЕЋА,

Марија Цветковић